**NARAVOSLOVNI DAN, 6., 7., 8., 9. razred, teden 8**

**Pozdravljeni.**

**Za ta teden smo se odločili, da izvedemo NARAVOSLOVNI DAN. Imate tri možnosti, obvezno izberite eno.**

**Prosiva vas, da navodila za delo pozorno preberete in se držite roka, ki je postavljen za oddajo poročil (20.5.2020). Če tega ne zmorete, sporočite, da boste poročila ali rešitve kasneje oddali.**

1. **Možnost: TRAVNIŠKE RASTLINE**

Opozarjava vas, da **so klopi že zelo** **aktivni**, zato se preden greste na teren **zaščitite** in ko pridete domov se temeljito **pregledate.**

* S starši obiščite bližnji ali malo manj bližnji nepokošen travnik in se fotografiraj (dokazno gradivo 😊), priložnost lahko izkoristite za družinski piknik (starši počivajo na odeji, medtem ko vi raziskujete 😊).
* **Izberite 6 travniških rastlin. Ne trgaj rastlin.**
* S pomočjo knjig (ki jih imate doma) ali spleta določi ime rastline.
* Fotografiraj rastlino (ne slike kopirati iz spleta): kot del travnika in rastlino od blizu (več fotografij), poskrbi, da bodo dobro vidni vsi deli rastline, razen korenin, ki ostanejo v zemlji.
* V poročilo za vsako rastlino napišeš: ljudsko ime (obvezno), latinsko ime (ni obvezno).
* V poročilu rastlino opišeš po naslednjem vrstnem redu (lahko si pomagaš s spletom):

 \***Vrsta:** ime

\***Opis**: značilnosti cveta, stebla, listov, korenin

 **\* Rastišče:** kje rastlina raste

 **\* Čas cvetenja**

 **\* Zanimivosti**

**2. Možnost: POIŠČI 6 DREVESNIH VRST**

 Opozarjava vas, da **so klopi že zelo** **aktivni**, zato se preden greste na

 teren **zaščitite** in ko pridete domov se temeljito **pregledate.**

* S starši obiščite gozd (lahko tudi Tivoli) in se fotografiraj (dokazno gradivo 😊), priložnost lahko izkoristite za družinski piknik (starši počivajo na gozdni jasi na odeji, medtem ko vi raziskujete 😊).
* Poiščite 6 dreves: **BUKEV, SMREKO, GABER, HRAST, LIPO, DIVJI KOSTANJ**
* Pomagajte si s knjigami (ki jih imate doma) ali spletom.
* Fotografiraj rastlino (ne slike kopirati iz spleta): kot del gozda ali parka in drevesne dele od blizu (več fotografij), poskrbi, da bodo dobro vidni vsi deli drevesa, naredi odtis lubja (potrebuješ papir in barvico ali voščenko).
* V poročilo za vsako rastlino napišeš: ljudsko ime (obvezno), latinsko ime ( ni obvezno).
* V poročilu rastlino opišeš po naslednjem vrstnem redu (lahko si pomagaš s spletom:

 \***Vrsta:** ime

\***Opis**: značilnosti cveta, deblo, listov, korenin

 **\* Rastišče:** kje drevo raste

 **\* Čas cvetenja, kakšne plodove ima**

 **\* Zanimivosti**

**3. Možnost: OBISK ZOO LJUBLJANA**

 Opozarjava vas, da **so klopi že zelo** **aktivni**, zato se preden greste na teren

 **zaščitite** in ko pridete domov se temeljito **pregledate.**

* S starši obiščite ZOO Ljubljana in se fotografiraj (dokazno gradivo 😊).
* Spoštujte navodila, ki so ob vhodu v živalski vrt (za vsak slučaj imejte s seboj zaščitno masko, potrebujete jo za vstop v toaletne prostore).
* Na vhodu vzemite zemljevid in si izberite krajšo ali daljšo pot, ki sta trenutno na voljo (sledi tablam).
* **Izberi si 6 vrst živali.**
* Fotografiraj žival (ne slike kopirati iz spleta): kot del ograde ali parka in od blizu, (več fotografij). **Poskrbi za svojo varnost in spoštuj živali.**
* Obvezno fotografiraj leseni stebriček, ki je ob vsaki ogradi in nosi zapise o lastnostih živali (napisano ti bo pomagalo pri pisanju poročila).
* V poročilo za vsako žival napišeš: ljudsko ime (obvezno), latinsko ime, v katero družino, razred in deblo jih uvrščamo (ni obvezno),
* V poročilu žival opišeš po naslednjem vrstnem redu (lahko si pomagaš s spletom):

 **\* Vrsta:** ime, sistematika

**\* Opis**: velikost, barva, …

 **\* Dejavnost:** kdaj je aktivna

 **\* Socialna struktura:** ali so samotarji ali **…**

 **\* Razširjenost:** kje žival živi v naravi

 **\* Prehrana**

 **\* Plenilci:** kdo jo ogroža

 **\* Zanimivosti**

**POROČILO O TERENSKEM DELU** oblikujete na računalnik v obliki wordovega dokumenta ali v Power pointu. **Navodila:**

* **Oblikujte naslovnico**, ki vsebuje vaše podatke (ime, priimek, razred, šolsko leto, predmet), lahko dodate sliko.
* **Ni** treba oblikovati kazala vsebin ali kazala slik.
* **Zapišite, kje ste bili, kdaj,** kaj ste opazili, kaj vam je bilo všeč, kaj ne.
* **Dodajte fotografije in besedilo**, če so to rastline ali živali, pod vsako sliko napišete vsebino slike, (če ne boste znali določiti vrste, vam bova z veseljem pomagali). Sledite navodilom, ki so pri vsaki možnosti.
* **Pošljite poročilo svoji učiteljici naravoslovja ali biologije, najkasneje do 20. 5. 2020.** Poročila bova nagradili 😊😊.

**SPODNJE NAVODILO VELJA LE ZA UČENCE 7., 8., 9., RAZREDOV**

**Od 11. 5. 2020 lahko zagovarjate seminarske naloge. Imate več možnosti: po zoom-u (do 4 učenci hkrati, preko delitve zaslona predvajate vaš PPt in zagovarjate, ostali poslušamo; preko skypa, lahko se posnamete in posnetek pošljete). Preizkusite se v zagovoru in merite čas. Zagovore izvedete po dogovoru z učiteljico.**

**Za vprašanja sva vam na voljo po elektronski pošti: (****katarina.kunaver@guest.arnes.si****,), (**mojca.vrtic@guest.arnes.si) **ali po Lo. Polis pošti.**

Veliko zdravčkov vam pošiljava.

Vaši učiteljici Katarina Kunaver in Mojca Vrtič